C 131/2
MT
Il-Ġurnal Uffiċjali tal-Unjoni Ewropea
24.3.2022
Avviż tal-Kummissjoni skont l-Artikolu 4(14) tal-Protokoll 1 tal-Ftehim ta’ Sħubija Ekonomija bejn l-Unjoni Ewropea u l-Istati tal-SADC aderenti mal-FSE, fir-rigward tad-definizzjoni tal-kunċett “prodotti oriġinarji” u metodi ta’ kooperazzjoni amministrattiva Akkumulazzjoni bejn l-Unjoni Ewropea u l-Istati AKP aderenti mal-FSE u l-pajjiżi u t-territorji extra-Ewropej tal-UE, kif previst skont l-Artikolu 4(3) u 4(7) tal-Protokoll 1 tal-FSE UE-SADC (2022/C 131/02) Il-paragrafi 3 u 7 tal-Artikolu 4 tal-Protokoll 1 tal-Ftehim ta’ Sħubija Ekonomika (“l-FSE”) bejn l-Unjoni Ewropea (“l-Unjoni”) u l-Istati tal-Komunità għall-Iżvilupp tan-Nofsinhar tal-Afrika (“l-SADC”) aderenti mal-FSE (1), jipprevedu akkumulazzjoni djagonali fl-Unjoni.
Dik l-akkumulazzjoni tippermetti lill-esportati fl-Unjoni biex fil-prodotti li jesportaw lejn l-Istati tal-SADC aderenti malFSE, jinkorporaw materjali oriġinarji minn Stati oħra Afrikani, tal-Karibew u tal-Paċifiku (“AKP”) aderenti mal-FSE jew millpajjiżi u t-territorji extra-Ewropej (“il-PTEE”), jew tħaddim jew ipproċessar imwettaq f’dawk il-pajjiżi jew it-territorji, daqslikieku kienu oriġinarji mill-Unjoni jew imwettqa fiha, meta inkorporati fi prodott manifatturat fl-Unjoni u esportat lil Stat tal-SADC aderenti mal-FSE fil-qafas tal-FSE, soġġetti għal kundizzjonijiet oħra stabbiliti fil-paragrafi 4, 5, 8, 16 u 18 talArtikolu 4.
L-UE bdiet tapplika diġà akkumulazzjoni djagonali ma’ ċerti Stati AKP aderenti mal-FSE u PTEE mill-1 ta’ Ottubru 2018 (ara l-avviż 2018/C 407/07 (2)).
Barra minn hekk, l-Unjoni kkonkludiet arranġament dwar il-kooperazzjoni amministrattiva mal-Ghana.
Il-Kummissjoni Ewropea pprovdiet dettalji ta’ tali arranġamenti lill-Istati tal-SADC aderenti mal-FSE.
Għalhekk, l-Unjoni ssodisfat ir-rekwiżiti amministrattivi indikati fl-Artikolu 4(10) tal-Protokoll 1, u tista’ tibda tapplika l-akkumulazzjoni djagonali prevista fl-Artikolu 4(3) u (7) tal-Protokoll 1 tal-FSE UE-SADC mal-Ghana mill-1 ta’ April 2022.
Barra minn hekk, wara l-ħruġ tar-Renju Unit mill-UE, mill-31 ta’ Jannar 2020 m’għadhiex possibbli akkumulazzjoni djagonali mal-PTEE tar-Renju Unit.
Fid-dawl ta’ dan t’hawn fuq, l-akkumulazzjoni djagonali prevista mill-Artikolu 4(3) u (7) tal-Protokoll 1 tista’ tiġi applikata fl-Unjoni mal-pajjiżi u t-territorji li ġejjin: — Il-Karibew: Antigua u Barbuda; il-Commonwealth tal-Bahamas; Barbados; il-Belize; il-Commonwealth ta’ Dominica; ir-Repubblika Dominicana; Grenada; ir-Repubblika tal-Guyana; il-Ġamajka; Saint Christopher u Nevis; Saint Lucia; Saint Vincent u l-Grenadini; ir-Repubblika tas-Suriname u r-Repubblika ta’ Trinidad u Tobago; — Ir-Reġjun tal-Afrika Ċentrali: ir-Repubblika tal-Kamerun; — Ir-Reġjun tal-Afrika tal-Lvant u tan-Nofsinhar: ir-Repubblika ta’ Madagascar; ir-Repubblika ta’ Mauritius; ir-Repubblika tas-Seychelles u r-Repubblika taż-Żimbabwe; — Ir-Reġjun tal-Paċifiku: l-Istat Indipendenti ta’ Papua New Guinea u r-Repubblika ta’ Fiġi; — Ir-Reġjun tal-Afrika tal-Punent: ir-Repubblika tal-Kosta tal-Avorju; il-Ghana (3) — PTEE: Greenland, New Caledonia u d-Dipendenzi, il-Polineżja Franċiża, it-Territorji Franċiżi tan-Nofsinhar u talAntartika; il-Gżejjer Wallis u Futuna; Saint Barthélemy; Saint Pierre u Miquelon; Aruba; Bonaire; Curaçao; Saba; Sint Eustasius; Sint Maarten.
Dan l-avviż huwa ppubblikat f’konformità mal-Artikolu 4(14) tal-Protokoll 1 tal-FSE UE-SADC.
Dan l-avviż jissostitwixxi l-avviż 2018/C 407/07 tat-12 ta’ Novembru 2018.
(1) ĠU L 250, 16.9.2016, p. 1924 (2) ĠU C 407, 12.11.2018, p. 8 (3) Mill-1 ta’ April 2022